pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนสวมใส่ผ้าไทยและผ้าที่ผลิตในประเทศไทย ตามพระราชปณิธานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นำ OTOP แก้ปัญหาความยากจนอย่างยั่งยืน
วันพุธที่ 24 มีนาคม 2564
นายกรัฐมนตรีเชิญชวนประชาชนสวมใส่ผ้าไทยและผ้าที่ผลิตในประเทศไทย ตามพระราชปณิธานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นํา OTOP แก้ปัญหาความยากจนอย่างยั่งยืน
นายกรัฐมนตรีเชิญชวนประชาชนสวมใส่ผ้าไทย และผ้าที่ผลิตในประเทศไทย ตามพระราชปณิธานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นํา OTOP แก้ปัญหาความยากจนอย่างยั่งยืน
วันนี้ (23 มีนาคม 2564) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชมนิทรรศการผลิตภัณฑ์ผ้าไทย เนื่องในโอกาสวันคล้ายวันประสูติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทาน “ผ้ามัดหมี่ลายขอเจ้าฟ้าสิริวัณณวรีฯ” ให้กับกลุ่มทอผ้าใน 76 จังหวัด พร้อมประชาสัมพันธ์ การใส่ “ผ้าไทยใส่ให้สนุก” ตามพระดําริ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา อีกด้วย ทั้งนี้ คณะรัฐมนตรียังมีมติเมื่อวันที่ 9 มิถุนายน 2563 รณรงค์การใส่ผ้าไทยอย่างน้อยสัปดาห์ละ 2 วัน เพื่อสืบสาน รักษา และต่อยอดการอนุรักษ์และสืบสานภูมิปัญญาผ้าไทย พร้อมทั้งสนับสนุน โครงการหนึ่งตําบล หนึ่งผลิตภัณฑ์ (OTOP) อีกด้วย ตั้งแต่คณะรัฐมนตรีมีมติจนถึงเดือนมกราคม 2564 มีรายได้จากการจําหน่ายสินค้าชุมชนประเภทผ้าและเครื่องแต่งกายกว่า 9,000 ล้านบาท ทั้งนี้ พลเอก อนพุงษ์ เผ่าจินดา รัฐมนตรีว่าการกระทรวงมหาดไทย นายนิพนธ์ บุญญามณี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายดิสทัต โหตระกิตย์ เลขาธิการนายกรัฐมนตรี และนางสาวไตรศุลี ไตรสรณกุล รองโฆษกประจําสํานักนายกรัฐมนตรี ร่วมชมนิทรรศการในครั้งนี้ด้วย
นายกรัฐมนตรีกล่าวชื่นชม ผลิตภัณฑ์ผ้าไทยที่มีการพัฒนาต่อเนื่อง ด้วยพระปรีชาสามารถในสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงสืบสาน รักษาและต่อยอด ตามพระราชปณิธานในหลวงรัชกาลที่ 10 โดย พระราชทานแนวทางการวิจัยพัฒนา (R & D) ออกแบบลวดลายผ้าไทย สามารถใส่ได้ทุกโอกาส ทุกกิจกรรม ส่งเสริมศักยภาพผ้าไทยให้มีความทันสมัย ซึ่งนายกรัฐมนตรียังสั่งให้กรมการพัฒนาชุมชนขับเคลื่อนอย่างต่อเนื่อง ทั้งงานผ้าไทย เครื่องประดับ เครื่องใช้และสินค้าชุมชนอื่น ๆ เพิ่มช่องทางการตลาดให้แก่ผู้ผลิต เพื่อจําหน่ายทั้งแบบออฟไลน์ รวมทั้งการส่งเสริมอุตสาหกรรมทั้งต้นทาง กลางทาง ปลายทาง อาทิ ตลาดเส้นไหม ที่ส่งเสริมการขายสินค้าของเกษตรกรผู้ปลูกหม่อนเลี้ยงไหม เพื่อให้ครบห่วงโซ่การผลิต ยังเป็นการตอบโจทย์การแก้ไขปัญหาความยากจนอย่างยั่งยืน ด้วยสร้างอาชีพ สร้างรายได้ จากภูมิปัญญาชาวบ้านที่มีอยู่แล้ว นายกรัฐมนตรียังเชิญชวนให้ประชาชนสวมใส่ผ้าไทยหรือผ้าที่ผลิตในประเทศไทย เพื่อส่งเสริมอุตสาหกรรมสิ่งทอและผ้าไทยด้วย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ประกันตนที่ถูกเลิกจ้าง 15,224 คน เฮ! ได้รับเงินว่างงานแล้ว 809 กว่าล้านบาท
วันพฤหัสบดีที่ 18 มีนาคม 2564
ผู้ประกันตนที่ถูกเลิกจ้าง 15,224 คน เฮ! ได้รับเงินว่างงานแล้ว 809 กว่าล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เผย ผู้ประกันตน ขอบคุณรัฐบาลและกระทรวงแรงงาน ที่เร่งรัดให้ สปส.พิจารณาจ่ายประโยชน์ทดแทนกรณีว่างงาน กรณีถูกเลิกจ้างให้ได้สิทธิโดยเร็ว จํานวน 15,224 คน เป็นเงินจํานวน 809,916,800บาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณี ลูกจ้างซึ่งเป็นผู้ประกันตนถูกนายจ้างแจ้งการออกจากงานด้วยสาเหตุต่าง ๆ นั้น และได้ยื่นขอรับประโยชน์ทดแทนกรณีว่างงาน ณ สํานักงานประกันสังคมทั่วประเทศ ซึ่งจะต้องมีสิทธิได้รับเงินกรณีว่างงานทั้งสิ้นจํานวน 200 วัน ในอัตราร้อยละ 70 ของค่าจ้างตามกฎหมาย ซึ่งรัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานที่อยู่ในระบบประกันสังคม ที่ได้รับผลกระทบจากสภาวะเศรษฐกิจในปัจจุบัน จึงได้สั่งการให้กระทรวงแรงงานทํางานเชิงรุก ผมในฐานะรัฐมนตรีว่าการกระทรวงแรงงาน ได้มอบนโยบายให้สํานักงานประกันสังคม หารือต่อสํานักงานคณะกรรมการกฤษฎีกา กรณีนายจ้างแจ้งสาเหตุการออกจากงานของผู้ประกันตนว่ามีความผิดทําให้ผู้ประกันตนไม่ได้รับค่าชดเชยการออกจากงาน และประโยชน์ทดแทนกรณีว่างงาน โดยขั้นตอนการขอรับประโยชน์ทดแทนกรณีว่างงาน ผู้ประตนต้องร้องทุกข์ต่อเจ้าพนักงานตรวจแรงงาน หรือนําคดีสู่ศาลแรงงาน ทําให้ผู้ประกันตนที่ถูกออกจากงานดังกล่าว ได้รับความเดือดร้อนขณะว่างงาน
นายสุชาติกล่าวต่อว่า จากรายงานของสํานักงานประกันสังคม ซึ่งได้เร่งดําเนินการแก้ไขประกาศสํานักงานประกันสังคม เรื่องหลักเกณฑ์การพิจารณาประโยชน์ทดแทนกรณีว่างงาน พ.ศ. 2564 (ฉบับที่ 3) และมีผลใช้บังคับตั้งแต่วันที่ 20 มกราคม 2564 ทําให้ขั้นตอนการจ่ายเงินกรณีว่างงานให้ผู้ประกันตนอย่างรวดเร็วโดยไม่ต้องรอคําพิพากษาของศาลแรงงาน เพื่อเยียวยาความเดือดร้อนของผู้ประกันตนที่ขาดรายได้จากการว่างงาน โดยได้ออกหนังสือกําชับให้สํานักงานประกันสังคมทั่วประเทศ ดําเนินการพิจารณาวินิจฉัยเงินกรณีว่างงานกรณีดังกล่าว โดยเร่งด่วนและครบถ้วน ซึ่งขณะนี้ได้ดําเนินการจ่ายเงินให้กับผู้ประกันตนที่ถูกเลิกจ้างแล้วจํานวน 15,224 คน เป็นเงินจํานวน 809,916,800บาท โดยสํานักงานประกันสังคมจังหวัด/พื้นที่ที่มีผู้ประกันตนได้รับเงินกรณีว่างงานมากที่สุด 5 อันดับแรก ได้แก่ อันดับ 1 คือ จังหวัดนครราชสีมา รองลงมาคือ จังหวัดปทุมธานี สํานักงานประกันสังคมกรุงเทพมหานคร เขตพื้นที่ 10 สํานักงานประกันสังคมกรุงเทพมหานคร เขตพื้นที่ 7 และจังหวัดสมุทรสาคร ตามลําดับ
ทั้งนี้ นายอธิทัต เตวิภูษณะวงศ์ หนึ่งในลูกจ้างของบริษัทแห่งหนึ่งที่ได้รับเงินกรณีว่างงานดังกล่าว เปิดเผยว่า “ได้รับประโยชน์ทดแทนกรณีว่างงาน จํานวน 60 วันแล้ว ซึ่งเจ้าหน้าที่แจ้งว่าจะได้รับเงินกรณีว่างงานทั้งสิ้น จํานวน 200 วัน ในอัตราร้อยละ 70 ของค่าจ้างตามกฎหมาย และต้องขอขอบคุณ รัฐบาล และนายสุชาติ ชมกลิ่น รัฐมนตรีว่าการกระทรวงแรงงาน และสํานักงานประกันสังคมเป็นอย่างสูงที่ทําให้ตนได้รับเงินกรณีว่างงาน เพราะเงินที่ได้รับ ได้นํามาใช้จ่ายในชีวิตประจําวันบรรเทาความเดือดร้อนของครอบครัวในขณะที่อยู่ระหว่างการหางานทํา”
รัฐบาลไทย-ข่าวทำเนียบรัฐบาล-นายกฯ ชูทีมประเทศไทย บูรณาการ 12 กระทรวง ดูแลช่วยเหลือกลุ่มเปราะบาง เชิงรุกและลึก ให้มีคุณภาพชีวิตที่ดีขึ้นอย่างยั่งยืน
วันพุธที่ 3 มีนาคม 2564
นายกฯ ชูทีมประเทศไทย บูรณาการ 12 กระทรวง ดูแลช่วยเหลือกลุ่มเปราะบาง เชิงรุกและลึก ให้มีคุณภาพชีวิตที่ดีขึ้นอย่างยั่งยืน
นายกฯ ชูทีมประเทศไทย บูรณาการ 12 กระทรวง ดูแลช่วยเหลือกลุ่มเปราะบางเชิงรุกและลึก ให้มีคุณภาพชีวิตที่ดีขึ้นอย่างยั่งยืน
นางสาวรัชดา ธนาดิเรก รองโฆษกประจําสํานักนายกรัฐมนตรี เผยวันนี้ เมื่อเวลา 09.30 น. (3 มี.ค.64) ที่ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน ประกอบด้วย สํานักนายกรัฐมนตรีกระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงศึกษาธิการ กระทรวงกลาโหม กระทรวงการท่องเที่ยวและกีฬา กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงพาณิชย์ กระทรวงแรงงาน กระทรวง วัฒนธรรม กระทรวงสาธารณสุข และกรุงเทพมหานคร เพื่อบูรณาการความร่วมมือช่วยเหลือกลุ่มเปราะบางในรายครัวเรือนให้ครอบคลุมทุกมิติแบบองค์รวม ให้กลุ่มเปราะบางสามารถเข้าถึงสิทธิและสวัสดิการ รวมทั้งพัฒนาคุณภาพชีวิตครอบครัวมีความมั่นคง สามารถพึ่งพาตนเองได้อย่างยั่งยืน และภาครัฐมีฐานข้อมูลที่เกิดจากการบูรณาการข้อมูลจากทุกหน่วยงานของกลุ่มเปราะบางรายครัวเรือนระดับประเทศ โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ กล่าวรายงานถึงการจัดทําบันทึกข้อตกลงความร่วมมือ
นายกรัฐมนตรีกล่าวภายหลังเป็นประธานในพิธีฯ ว่า การให้ความช่วยเหลือในการพัฒนาคุณภาพชีวิตของกลุ่มคนยากจนและกลุ่มเปราะบาง เป็นเป้าหมายเร่งด่วนของรัฐบาล ทุกส่วนราชการคือทีมประเทศไทย ที่จะต้องร่วมมือกันขับเคลื่อนประเทศโดยไม่ทิ้งใครไว้ข้างหลัง ยิ่งคนกลุ่มเปราะบาง อาทิ ผู้สูงอายุ ผู้พิการเด็กเล็ก ที่ต้องการความช่วยเหลือเป็นพิเศษ ภาครัฐจึงต้องร่วมือกันอย่างเต็มที่ให้คนกลุ่มนี้เข้าถึงสิทธิและสวัสดิการ และการบริการของภาครัฐได้อย่างเสมอภาคเท่าเทียม ซึ่งการขับเคลื่อนการประสานงานตามความร่วมมือนี้ จะทํางานควบคู่ไปกับศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามปรัชญาเศรษฐกิจพอเพียง (ศจพ.) ที่รัฐบาลได้จัดตั้งขึ้นก่อนหน้านี้
“สาระสําคัญของบันทึกข้อตกลงความร่วมมือ คือการร่วมมือในการสนับสนุนข้อมูลกลุ่มเปราะบางเพื่อการวิเคราะห์และประเมินข้อมูลรายครัวเรือน รวมถึงวางแผนการให้ความช่วยเหลือและพัฒนาระบบการให้ความช่วยเหลือให้สามารถเข้าถึงสวัสดิการ โดยเชื่อมโยงการทํางานระดับพื้นที่ด้วยกลไกสหวิชาชีพ ร่วมกับอาสาสมัครพัฒนาสังคมและความมั่นคงของมนุษย์ (อพม.) 1 คน ที่จะรับผิดชอบ 10 ครอบครัว ติดตามครอบครัวกลุ่มเปราะบางอย่างต่อเนื่อง ทั้งนี้ บันทึกข้อตกลงฯมีผลบังคับใช้ตั้งแต่วันที่ลงนามเป็นต้นไป โดยมีกําหนดระยะเวลาความร่วมมือ 5 ปี (พ.ศ. 2564 – 2568)” นางสาวรัชดา กล่าว
รัฐบาลไทย-ข่าวทำเนียบรัฐบาล-ก.แรงงาน จัดมหกรรมส่งเสริมการจัดตั้งสหกรณ์ออมทรัพย์ฯ  กระตุ้นให้นายจ้างจัดสวัสดิการเพื่อแก้ไขหนี้นอกระบบ
วันจันทร์ที่ 22 มีนาคม 2564
ก.แรงงาน จัดมหกรรมส่งเสริมการจัดตั้งสหกรณ์ออมทรัพย์ฯ  กระตุ้นให้นายจ้างจัดสวัสดิการเพื่อแก้ไขหนี้นอกระบบ
กระทรวงแรงงาน จัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ หวังกระตุ้นให้นายจ้างขับเคลื่อนการจัดสวัสดิการในรูปแบบสหกรณ์ออมทรัพย์ เพื่อเป็นสถาบันการเงินในสถานประกอบกิจการช่วยแก้ไขหนี้นอกระบบให้กับลูกจ้าง
นายสุชาติ ชมกลิ่น รัฐมนตรีว่าการกระทรวงแรงงาน กล่าวในฐานะประธานเปิดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจว่า รัฐบาลภายใต้การนําของ พลเอกประยุทธ์ จันทร์โอชา ได้ประกาศวิสัยทัศน์ของประเทศไว้ว่า “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้วด้วยการพัฒนาตามปรัชญาของเศรษฐกิจพอเพียง” โดยมุ่งส่งเสริมให้มีการน้อมนํา ศาสตร์พระราชาที่ปวงชนชาวไทยได้รับพระราชทานมาใช้เป็นแนวทางในการดํารงชีวิต กระทรวงแรงงาน ภายใต้การกํากับของ พลเอกประวิตร วงษ์สุวรรณ ได้ให้ความสําคัญในการส่งเสริมการจัดตั้งสหกรณ์ออมทรัพย์ใน สถานประกอบกิจการ เพราะนับเป็นภารกิจที่มีคุณค่าตามศาสตร์พระราชา ที่ช่วยให้เกิดการทํางานร่วมกัน สร้างวินัยการออม เสริมภูมิคุ้มกันและความไม่ประมาทต่อการดํารงชีวิตในอนาคตให้ผู้แก่ใช้แรงงาน จึงมอบให้กรมสวัสดิการและคุ้มครองแรงงาน จัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจขึ้น เพื่อต้องการส่งเสริมให้นายจ้างสถานประกอบกิจการ และรัฐวิสาหกิจได้พัฒนารูปแบบการจัดสวัสดิการให้กับลูกจ้างในรูปแบบการจัดตั้งสหกรณ์ออมทรัพย์ เพราะเล็งเห็นถึงความสําคัญในการไขปัญหาการเป็นหนี้นอกระบบของกลุ่มแรงงาน เพราะสหกรณ์ออมทรัพย์จะเป็นสวัสดิการที่มุ่งเน้นบรรเทาความเดือดร้อนทางการเงินของลูกจ้างและมีความเป็นอยู่ที่ดีขึ้นของครอบครัว อีกทั้งยังสอดคล้องกับหลักการทรงงานของในหลวงรัชกาลที่ 9 ที่มุ่งส่งเสริมให้ประชาชนทํางานร่วมกันในรูปแบบของสหกรณ์ เพื่อความเจริญก้าวหน้า อํานวยประโยชน์และสร้างความสุขร่วมกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเสริมว่า กิจกรรมภายในงานได้มุ่งเน้นให้เห็นถึงประโยชน์ของการจัดสวัสดิการด้านเศรษฐกิจในรูปแบบของการจัดตั้งสหกรณ์ออมทรัพย์ และสร้างแรงบันดาลใจให้กับนายจ้าง เพื่อนําไปพัฒนาการจัดสวัสดิการในสถานประกอบกิจการของตนเอง ประกอบด้วย การมอบเกียรติบัตรเพื่อเชิดชูเกียรติแก่สถานประกอบกิจการที่มีการจัดตั้งสหกรณ์ออมทรัพย์ จํานวน 26 แห่ง การปาฐกถาพิเศษ เรื่อง “หลักคิดสหกรณ์กับแนวทาง การแก้ปัญหาความเหลื่อมล้ําทางเศรษฐกิจและสังคมที่ยั่งยืน” โดย นายปรเมศรว์ อินทรชุมนุม (ประธานสันนิบาตสหกรณ์) การจัดแสดงนิทรรศการผลการดําเนินงานของสหกรณ์ออมทรัพย์ในสถานประกอบกิจการต้นแบบในด้านการส่งเสริมคุณภาพชีวิตของสมาชิกสหกรณ์ อาทิ สหกรณ์ออมทรัพย์พนักงานโตโยต้า จํากัด สหกรณ์ออมทรัพย์ข้าวหงษ์ทอง จํากัด สหกรณ์บริการพนักงานกลุ่มบริษัทยูนิลีเวอร์ไทย จํากัด เป็นต้น
รัฐบาลไทย-ข่าวทำเนียบรัฐบาล-โครงการจ้างงานเด็กจบใหม่
วันศุกร์ที่ 12 มีนาคม 2564
โครงการจ้างงานเด็กจบใหม่
วันศุกร์ที่ 12 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าโครงการจ้างงานเด็กจบใหม่ หรือ Co-Payment เพื่อบรรเทาปัญหาการว่างงานซึ่งเป็นผลกระทบจากการระบาดของโรคโควิด-19 โดยอุดหนุนค่าจ้างให้ไม่เกินร้อยละ 50 ของค่าจ้างที่นายจ้างและลูกจ้างตกลงกัน สําหรับวุฒิ ป.ตรี ไม่เกิน 7,500 บาท/เดือน ปวส. 5,750 บาท/เดือน ปวช. 4,700 บาท/เดือน และ ม.6 ไม่เกิน 4,345 บาท/เดือน ปัจจุบันมีผู้ประกอบการเข้าร่วมโครงการแล้วกว่า 9,600 ราย มีตําแหน่งงานทั้งหมดกว่า 128,000 อัตรา โดยผู้ที่จะเข้าร่วมโครงการจะต้องมีสัญชาติไทย และจบ ม.6 – ปริญญาตรี ในปีการศึกษา 2562 และ 2563 สนใจสมัครเข้าร่วมโครงการได้ที่ www.จ้างงานเด็กจบใหม่.com หรือติดต่อสํานักงานจัดหางานจังหวัดทุกแห่งทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. ยกทีม รวมใจ จิตอาสา บริจาคโลหิต "Give Blood Save Lives" เพื่อคุณภาพชีวิตที่ดีขึ้นในยุค New Normal
วันพฤหัสบดีที่ 11 มีนาคม 2564
ทส. ยกทีม รวมใจ จิตอาสา บริจาคโลหิต "Give Blood Save Lives" เพื่อคุณภาพชีวิตที่ดีขึ้นในยุค New Normal
ทส. ยกทีม รวมใจ จิตอาสา บริจาคโลหิต "Give Blood Save Lives" เพื่อคุณภาพชีวิตที่ดีขึ้นในยุค New Normal
ทส. ยกทีม รวมใจ จิตอาสา บริจาคโลหิต "Give Blood Save Lives" เพื่อคุณภาพชีวิตที่ดีขึ้นในยุค New Normal
วันนี้ (11 มีนาคม 2564) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้กําลังใจและนําคณะผู้บริหารระดับสูง บริจาคโลหิตโครงการกิจกรรม "รวมใจ ทส. จิตอาสา บริจาคโลหิต" Give Blood Save Lives" เนื่องในวันข้าราชการพลเรือน ประจําปี 2564 เพื่อคุณภาพชีวิตที่ดีขึ้นในยุค New Normal ณ ศูนย์บริการโลหิตแห่งชาติ สภากาชาดไทย ถ. อังรีดูนังต์ กรุงเทพมหานคร
ทั้งนี้ กระทรวงทรัพยากรธรรมชาติและสิ่งแวดล้อม ขอเชิญชวนข้าราชการ พนักงาน เจ้าหน้าที่ในสังกัดกระทรวงฯ ที่มีสุขภาพดี แข็งแรง ร่วมบริจาคโลหิตเพื่อสํารองโลหิตไว้แจกจ่ายให้กับผู้ป่วยทั่วประเทศตามโรงพยาบาลต่างๆ ในวันที่ 12 มีนาคม 2564 โดยในส่วนกลาง สามารถบริจาคได้ที่อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม ตั้งแต่เวลา 09.00 -​15.00 น.และในส่วนภูมิภาคบริจาคโลหิตได้ที่ ภาคบริการโลหิตแห่งชาติ 12 แห่ง ได้แก่ จังหวัดลพบุรี ชลบุรี ราชบุรี นครราชสีมา ขอนแก่น อุบลราชธานี นครสวรรค์ พิษณุโลก เชียงใหม่ นครศรีธรรมราช (ทุ่งสง) สงขลา และภูเก็ต
รัฐบาลไทย-ข่าวทำเนียบรัฐบาล-นฤมล สานต่อภารกิจ จ.น่าน ยกระดับวิสาหกิจชุมชนสู่ธุรกิจแนวใหม่
วันศุกร์ที่ 12 มีนาคม 2564
นฤมล สานต่อภารกิจ จ.น่าน ยกระดับวิสาหกิจชุมชนสู่ธุรกิจแนวใหม่
รมช.แรงงาน ลงพื้นที่ จ.น่าน ขับเคลื่อนวิสาหกิจชุมชนสู่การทําธุรกิจแนวใหม่ พัฒนาทักษะรองรับการเปลี่ยนแปลงยุคดิจิทัล
วันที่ 12 มีนาคม 2564ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานพร้อมด้วยหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงานลงพื้นที่จังหวัดน่าน ติดตามการขับเคลื่อนไทยไปด้วยกันจังหวัดน่าน เยี่ยมชมการฝึกอบรมตามโครงการพัฒนาวิสาหกิจสู่ความเป็นมืออาชีพ และการทดสอบมาตรฐานฝีมือแรงงานสาขาช่างไฟฟ้าภายในอาคาร มอบวุฒิบัตรแก่ผู้ผ่านการอบรม ซ่อมรถเข็นคนพิการและให้กําลังใจผู้พิการและผู้ดูแลคนพิการ ก้าวเดินอย่างมั่นคง
ศาสตราจารย์ นฤมลกล่าวว่า การลงพื้นที่ในครั้งนี้ เป็นการติดตามผลการดําเนินงานการขับเคลื่อนไทยไปด้วยกันเป็นครั้งที่ 3 ซึ่งจังหวัดน่าน ได้รับงบประมาณเพื่อพัฒนาจังหวัดหลายโครงการ ในครั้งนี้ได้เสนอโครงการเพื่อขอรับการสนับสนุนเพิ่มเติม ในฐานะที่ตนเองดูแลจังหวัดนี้ จะให้คําปรึกษาแนะนําในการเสนอโครงการอื่นๆ เพื่อประโยชน์ต่อพี่น้องประชาชนในจังหวัดต่อไป อีกประเด็น คือ การพัฒนาทักษะให้แก่กําลังแรงงานในพื้นที่จังหวัดน่าน ซึ่งได้มอบหมายให้กรมพัฒนาฝีมือแรงงานร่วมกับภาคีเครือข่าย จัดอบรมให้ความรู้ด้านดิจิทัล โดยสํานักงานพัฒนาฝีมือแรงงานน่าน ร่วมกับ สํานักงานพัฒนาธุรกรรมทางอิเล็กทรอนิกส์ (สพธอ. หรือ ETDA) จัดฝึกอบรม สาขาพาณิชย์อิเล็กทรอนิกส์สําหรับผู้ประกอบการชุมชน เพื่อเพิ่มศักยภาพให้กับกลุ่มวิสาหกิจตามโครงการพัฒนาวิสาหกิจสู่ความเป็นมืออาชีพ ให้มีความรู้ให้เกิดความคิดริเริ่มสร้างสรรค์ในการทําธุรกิจแนวใหม่ ประยุกต์ใช้ประโยชน์จากเทคโนโลยี และพัฒนาปรับรูปแบบการทําธุรกิจรองรับการเปลี่ยนแปลงในอนาคต สร้างความเข้มแข็งและมั่นคงให้แก่เศรษฐกิจฐานรากในระดับชุมชนของประเทศ ระยะเวลาการฝึก 30 ชั่วโมง ผู้เข้าอบรมในครั้งนี้ เป็นผู้ประกอบการ แรงงานวิสาหกิจชุมชน สมาชิกกลุ่ม OTOP กลุ่มอาชีพต่างๆ พร้อมตรวจเยี่ยมการทดสอบมาตรฐานฝีมือแรงงานแห่งชาติ สาขาช่างไฟฟ้าภายในอาคาร มีผู้เข้าทดสอบ จํานวน 20 คน และให้กําลังใจเยาวชนที่มารับฟังข่าวสารจากมูลนิธิกล้วยน้ําไท เพื่อรับสมัครผู้สนใจเข้าอบรมสาขาการดูแลผู้สูงอายุ ณ สํานักงานพัฒนาฝีมือแรงงานน่าน
หลังจากนั้นรมช.แรงงานและคณะได้เดินทางไปวัดศรีกู่เสี้ยว หนึ่งในวัดขึ้นชื่อของ จ.น่าน ที่ได้รับความนิยมจากนักท่องเที่ยวไปแวะสักการบูชาเป็นจํานวนมาก พระอาจารย์เจ้าอาวาส ต้องการช่วยเหลือกลุ่มแม่บ้านให้มีรายได้ อีกทั้งวัดกู่เสี่ยวมีกี่ทอผ้า จึงรวมกลุ่มประกอบอาชีพท่อผ้า เป็น“กลุ่มทอผ้าวัดกู่เสี้ยว” เพื่อจําหน่ายให้แก่นักท่องเที่ยว
ในช่วงบ่ายรมช.แรงงานและคณะได้ร่วมประชุมคณะทํางานการขับเคลื่อนไทยไปด้วยกันจังหวัดน่านร่วมกับหัวหน้าส่วนราชการที่เกี่ยวข้อง ณ ห้องประชุมศาลากลางจังหวัดน่าน เพื่อติดตามผลการดําเนินงานและสํารวจอุปสรรคในการพัฒนาจังหวัด จากนั้น เดินทางไปเยี่ยมชมการฝึกอบรมของกลุ่มผู้พิการ และมอบวุฒิบัตรแก่ผู้ผ่านการฝึกอบรม สาขาซ่อมรถเข็นคนพิการ จํานวน 20 คน ณ สมาคมผู้พิการทุกประเภท อ.เมือง จ.น่าน ได้ให้กําลังใจในการพัฒนาฝีมือเพื่อประกอบอาชีพและหารายได้ที่ยั่งยืน ปัจจุบัน มีคณะอนุกรรมการขับเคลื่อนการพัฒนาทักษะให้แก่คนพิการ เพื่อช่วยเหลือคนพิการและผู้ดูแลคนพิการทั่วประเทศ ให้ได้รับความช่วยเหลือ มีอาชีพและรายได้ เพื่อก้าวเดินอย่างมั่นคงต่อไป
รัฐบาลไทย-ข่าวทำเนียบรัฐบาล-โครงการสินเชื่อชะลอการขายข้าวเปลือกนาปี ปีการผลิต 2563/64
วันอังคารที่ 16 มีนาคม 2564
โครงการสินเชื่อชะลอการขายข้าวเปลือกนาปี ปีการผลิต 2563/64
วันอังคารที่ 16 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติเพิ่มวงเงินโครงการประกันรายได้เกษตรกรผู้ปลูกข้าวปี 2563/64 จํานวน 3,800 ล้านบาทเพื่อให้ครอบคลุมกลุ่มเกษตรกรที่ลงทะเบียนล่าช้าเนื่องจากภาวะฝนแล้งในช่วงต้นฤดูเพาะปลูกกว่า 101,000 ครัวเรือน นอกจากนี้ ยังเพิ่มวงเงินโครงการสินเชื่อชะลอการขายข้าวเปลือกนาปี ปี 2563/64 จํานวน 4,500 ล้านบาท ให้เกษตรกรมีเงินทุนหมุนเวียนไม่ต้องเร่งขายข้าวในช่วงที่ราคาตกต่ํา โดยเกษตรกรที่เก็บข้าวเปลือกในยุ้งฉางของตนเอง จะได้รับค่าฝากเก็บและรักษาคุณภาพข้าว 1,500 บาทต่อตัน สถาบันเกษตรกรที่รับซื้อข้าวเปลือกจะได้รับเงิน 1,000 บาทต่อตัน และเกษตรกรได้รับ 500 บาทต่อตัน พร้อมขยายเวลาจัดทําสัญญาเงินกู้ถึงวันที่ 31 มีนาคม 2564 ส่วนภาคใต้ถึงวันที่ 31 กรกฎาคม 2564
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการจัดหางาน ติวเข้มเจ้าหน้าที่ทั่วประเทศ เตรียมรับพรบ.คุ้มครองข้อมูลส่วนบุคคล
วันศุกร์ที่ 12 มีนาคม 2564
กรมการจัดหางาน ติวเข้มเจ้าหน้าที่ทั่วประเทศ เตรียมรับพรบ.คุ้มครองข้อมูลส่วนบุคคล
อธิบดีกรมการจัดหางาน สั่งเตรียมความพร้อมก่อน พรบ.คุ้มครองข้อมูลส่วนบุคคล พ.ศ. 2562 จะมีผลบังคับใช้ 1 มิถุนายน 2564
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางานในฐานะหน่วยงานของรัฐ ให้ความสําคัญกับกฎหมายว่าด้วยการคุ้มครองข้อมูลส่วนบุคคล และเห็นถึงความจําเป็นที่ผู้บริหาร และบุคลากรในหน่วยงาน ต้องเป็นผู้มีความรู้ความเข้าใจตามข้อกําหนดของกฎหมาย เพื่อนํามาปฏิบัติให้สอดคล้องกับภารกิจกรมการจัดหางานในการส่งเสริมการมีงานทํา และคุ้มครองคนหางาน ซึ่งประกอบด้วย ด้านจัดหางานในประเทศ ด้านจัดหางานต่างประเทศ ด้านการบริหารจัดการการทํางานของคนต่างด้าว รวมทั้งการตรวจและคุ้มครองคนหางาน ซึ่งภารกิจในแต่ละด้านมีความเกี่ยวข้องกับการบริหารจัดการข้อมูลส่วนบุคคล ทั้งในกระบวนการจัดเก็บรวบรวมข้อมูลโดยผู้ปฏิบัติงาน และการประมวลผลโดยระบบเทคโนโลยีดิจิทัล
“วันที่ 12 มีนาคม 2564 กรมการจัดหางาน มีการจัดอบรมพระราชบัญญัติคุ้มครองข้อมูลส่วนบุคคล พ.ศ. 2562 ผ่านสื่อออนไลน์ แบบสื่อสารสองทาง (VDO Conference) โดยมอบหมายนายสมชาย มรกตศรีวรรณ รองอธิบดีกรมการจัดหางาน เป็นประธานเปิดการอบรม และเป็นตัวแทนผู้บริหารในการซักซ้อมเตรียมความพร้อมก่อนพรบ.คุ้มครองข้อมูลส่วนบุคคล พ.ศ. 2562 จะมีผลบังคับใช้ในวันที่ 1 มิถุนายน 2564 ร่วมกับผู้บริหาร ข้าราชการ และเจ้าหน้าที่ที่เกี่ยวข้อง ทั้งในส่วนกลางและส่วนภูมิภาค โดยมีวัตถุประสงค์เพื่อให้บุคลากรทราบแนวทางป้องกันการละเมิดสิทธิข้อมูลส่วนบุคคล หรือสร้างความเสียหายให้แก่เจ้าของข้อมูล ซึ่งอาจส่งผลกระทบถึงความเชื่อมั่นของประชาชนเจ้าของข้อมูล ในส่วนของหน่วยงานสามารถยกระดับความเชื่อมั่นในมาตรฐานการจัดเก็บ ใช้ หรือเผยแพร่ข้อมูลส่วนบุคคล มีขอบเขตในการจัดเก็บ ใช้ หรือเผยแพร่ข้อมูลส่วนบุคคลที่ชัดเจน และการดําเนินการเกี่ยวกับข้อมูลส่วนบุคคลมีความโปร่งใส รับผิดชอบต่อสังคม ตรวจสอบได้ นอกจากนี้ทางกรมฯยังมีเป้าหมายให้ผู้เข้ารับการฝึกอบรมจากทุกจังหวัด เป็นผู้นําร่องปฏิบัติงานตามกฎหมายว่าด้วยการคุ้มครองข้อมูลส่วนบุคคลของไทยอย่างมีประสิทธิภาพ ครบถ้วน ลดความเสี่ยงในการทําผิดกฎหมายตามพรบ.คุ้มครองข้อมูลส่วนบุคคล และสามารถแนะนํา ถ่ายทอดความรู้ที่ถูกต้องแก่ผู้ใต้บังคับบัญชาหรือผู้ร่วมงานได้” อธิบดีกรมการจัดหางาน กล่าว
นายสุชาติฯ กล่าวเพิ่มเติมว่า ขณะนี้ได้เริ่มสร้างกระบวนการและแนวทางปฏิบัติที่รัดกุม ชัดเจน เพื่อให้มีองค์ความรู้ และการเตรียมความพร้อมในการคุ้มครองข้อมูลส่วนบุคคลสําหรับผู้บริหาร ตลอดจนเจ้าหน้าที่ผู้ปฏิบัติ เพื่อประโยชน์ในงานบริการประชาชนและป้องกันการกระทําผิด ซึ่งมีบทลงโทษทั้งทางแพ่งและอาญา
สําหรับพระราชบัญญัติคุ้มครองข้อมูลส่วนบุคคล พ.ศ. 2562 นี้มีสาระสําคัญเพื่อให้การคุ้มครองข้อมูลส่วนบุคคลมีประสิทธิภาพ โดยกําหนดหน้าที่และความรับผิดชอบที่เหมาะสม ส่งเสริมการใช้ข้อมูลในการพัฒนานวัตกรรมอย่างมั่นคงปลอดภัย สร้างความโปร่งใสและเป็นธรรมในการใช้ข้อมูลส่วนบุคคล และสุดท้ายเพื่อให้มีมาตรการเยียวยาจากการถูกละเมิดสิทธิในข้อมูลส่วนบุคคลที่มีประสิทธิภาพ
รัฐบาลไทย-ข่าวทำเนียบรัฐบาล-“รัฐวิสาหกิจเร่งเบิกจ่ายงบลงทุนสูงกว่าเป้าหมายดันการลงทุนภาครัฐกระตุ้นเศรษฐกิจ”
วันพฤหัสบดีที่ 4 มีนาคม 2564
“รัฐวิสาหกิจเร่งเบิกจ่ายงบลงทุนสูงกว่าเป้าหมายดันการลงทุนภาครัฐกระตุ้นเศรษฐกิจ”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2564 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมกราคม 2564 สูงกว่าเป้าหมายโดยสามารถเบิกจ่ายได้ 78,337 ล้านบาท หรือคิดเป็นร้อยละ 107 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร.กํากับดูแลโดยตรง สําหรับปี 2564 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมกราคม 2564 สูงกว่าเป้าหมายโดยสามารถเบิกจ่ายได้78,337ล้านบาท หรือคิดเป็นร้อยละ 107ของแผนการเบิกจ่ายสะสมประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2563 - เดือนมกราคม2564) 34 แห่ง จํานวน 69,599ล้านบาท หรือคิดเป็นร้อยละ 106ของแผนเบิกจ่ายสะสมและรัฐวิสาหกิจระบบปีปฏิทิน (เดือนมกราคม2564) 9 แห่ง จํานวน 8,738ล้านบาทหรือคิดเป็นร้อยละ 117ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2564
ณ สิ้นเดือนมกราคม 2564
รัฐวิสาหกิจ
กรอบลงทุนทั้งปี
แผนเบิกจ่ายสะสม
ผลเบิกจ่ายสะสม %เบิกจ่ายสะสม/
แผนเบิกจ่ายสะสม
ปีงบประมาณ (ต.ค. 63–ม.ค. 64)
จํานวน 34 แห่ง  178,529 65,672 69,599 106%
ปีปฏิทิน (ม.ค. 64)
จํานวน 9 แห่ง 142,432 7,487 8,738 117%
รวม 43 แห่ง 320,961 73,159 78,337 107%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ช่วงต้นปี2564โครงการลงทุนขนาดใหญ่ส่วนใหญ่สามารถเบิกจ่ายได้เป็นไปตามแผนอาทิโครงการรถไฟฟ้าสายสีส้มช่วงศูนย์วัฒนธรรมฯ – มีนบุรี (สุวินทวงศ์)ของการรถไฟฟ้าขนส่งมวลชนแห่งประเทศไทย โครงการรถไฟฟ้าชานเมือง(สายสีแดง) ช่วงบางซื่อ – รังสิต ของการรถไฟแห่งประเทศไทย โครงการขยายระบบส่งไฟฟ้าระยะที่ 12 ของการไฟฟ้าฝ่ายผลิตแห่งประเทศไทย และงานก่อสร้างปรับปรุงขยายท่อประปาของการประปาส่วนภูมิภาค
นางปานทิพย์ ศรีพิมลผู้อํานวยการ สคร. กล่าวทิ้งท้ายว่า ในปี 2564 ภาพรวมของรัฐวิสาหกิจยังคงสามารถเบิกจ่ายได้เป็นไปตามแผนเนื่องจากรัฐวิสาหกิจมีการวางแผนการเบิกจ่ายที่สะท้อนผลการดําเนินงานที่แท้จริงมากยิ่งขึ้น และคาดว่าในปี 2564 นี้รัฐวิสาหกิจจะมีการเบิกจ่ายได้ตามเป้าหมายอย่างต่อเนื่องอย่างไรก็ดี กระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจอย่างใกล้ชิดและเมื่อวันที่4 มีนาคม 2564 ได้มีการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐที่มีรัฐมนตรีว่าการกระทรวงการคลังเป็นประธานเพื่อติดตามความคืบหน้าและเร่งรัดการเบิกจ่ายงบประมาณและการใช้จ่ายภาครัฐ รวมถึงการเบิกจ่ายงบลงทุนของรัฐวิสาหกิจด้วยซึ่งที่ประชุมได้รับทราบผลการเบิกจ่ายข้างต้น และเห็นควรมีมาตรการติดตามเร่งรัดการเบิกจ่ายงบลงทุนทั้งของส่วนราชการและรัฐวิสาหกิจอย่างเข้มข้นตลอดทั้งปีเพื่อให้มีเม็ดเงินเข้าสู่ระบบเศรษฐกิจอย่างต่อเนื่อง
รัฐบาลไทย-ข่าวทำเนียบรัฐบาล-นายกรัฐมนตรีนำครม. ฉีดวัคซีนโควิด-19 สร้างความมั่นใจ ขอบคุณคณะแพทย์และเจ้าหน้าที่ทุกภาคส่วนในการจัดหาวัคซีนเพื่อคนไทย (รวมไทยสร้างชาติ)
วันพุธที่ 17 มีนาคม 2564
นายกรัฐมนตรีนําครม. ฉีดวัคซีนโควิด-19 สร้างความมั่นใจ ขอบคุณคณะแพทย์และเจ้าหน้าที่ทุกภาคส่วนในการจัดหาวัคซีนเพื่อคนไทย (รวมไทยสร้างชาติ)
นายกรัฐมนตรีนําคณะรัฐมนตรีฉีดวัคซีนโควิด-19 สร้างความมั่นใจ ขอบคุณคณะแพทย์และเจ้าหน้าที่ทุกภาคส่วนในการจัดหาวัคซีนเพื่อคนไทย (รวมไทยสร้างชาติ)
วันนี้ (16 มีนาคม 2564) เวลา 08.30 น. ณ ตึกสันติไมตรี (หลังใน) ทําเนียบรัฐบาล ก่อนการประชุมคณะรัฐมนตรี นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม นําคณะรัฐมนตรีที่แจ้งความประสงค์เข้ารับการฉีดวัคซีนโควิด-19 ประกอบไปด้วย รองนายกรัฐมนตรีและรัฐมนตรีว่าการกระทรวงพาณิชย์ รัฐมนตรีประจําสํานักนายกรัฐมนตรี รัฐมนตรีว่าการกระทรวงการคลัง รัฐมนตรีว่าการกระทรวงการท่องเที่ยวและกีฬา รัฐมนตรีว่าการกระทรวงอุดมศึกษา วิทยาศาสตร์ วิจัยและนวัตกรรม รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงคมนาคม รัฐมนตรีว่าการกระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงมหาดไทย รัฐมนตรีว่าการกระทรวงแรงงาน รัฐมนตรีช่วยว่าการกระทรวงกลาโหม รัฐมนตรีช่วยว่าการกระทรวงการคลัง รัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) รัฐมนตรีช่วยว่าการกระทรวงคมนาคม (นายอธิรัฐ รัตนเศรษฐ) รัฐมนตรีช่วยว่าการกระทรวงพาณิชย์ รัฐมนตรีช่วยว่าการกระทรวงมหาดไทย (นายนิพนธ์ บุญญามณี และ นายทรงศักดิ์ ทองศรี) โดยมี รองนายกรัฐมนตรีและรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข นายดิสทัต โหตระกิตย์ เลขาธิการนายกรัฐมนตรี และผู้บริหารกระทรวงสาธารณสุข ร่วมเป็นสักขีพยานในครั้งนี้
นายกรัฐมนตรีกล่าวว่าวันนี้เป็นการฉีดวัคซีนแอสตราเซเนกาครั้งแรกของประเทศไทย หลังจากที่องค์การอนามัยโลก (WHO) ยืนยันว่าวัคซีนมีความปลอดภัย มีประสิทธิภาพ และสามารถฉีดได้ เพื่อเป็นการสร้างความมั่นใจแก่ประชาชนไทย โดยนายกรัฐมนตรียืนยันว่าทุกคนมีความสําคัญต่อครอบครัวตนเอง ดังนั้น ทุกคนจึงมีความสําคัญเท่าเทียมกันทั้งหมด ไม่เพียงแค่นายกรัฐมนตรีและคณะรัฐมนตรี ทั้งนี้ การฉีดวัคซีนในวันนี้เป็นไปตามคําแนะนําทางการแพทย์ และด้วยความยินยอมของผู้เข้าฉีดวัคซีน
ในโอกาสนี้นายกรัฐมนตรีรับฟังชี้แจงขั้นตอนการฉีด เริ่มด้วยการลงทะเบียน ชั่งน้ําหนัก วัดความดันโลหิต คัดกรองซักประวัติ รับฟังการชี้แจงเพื่อยินยอมขออนุญาตฉีดวัคซีน และลงนามอนุญาตให้ฉีดวัคซีนต่อเจ้าหน้าที่
โดย ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก เป็นผู้ฉีดวัคซีนแอสตราเซเนกาเข็มแรกให้แก่นายกรัฐมนตรี พร้อมสังเกตอาการหลังฉีดเบื้องต้นเป็นเวลา 30 นาที โดยนายกรัฐมนตรีกล่าวว่าชมว่า "มือเบา ไม่รู้สึกเจ็บเลย"
อนึ่ง ในวันนี้มีการฉีดวัคซีนโควิด-19 ประกอบด้วยแอสตราเซเนกาและซิโนแวคโดยเป็นไปตามคุณสมบัติผู้รับการฉีดและคําแนะนําของทางทีมแพทย์
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.วธ.บันทึกเทปคําปราศรัยเนื่องในวันอนุรักษ์มรดกไทยพุทธศักราช ๒๕๖๔
วันพุธที่ 24 มีนาคม 2564
รมว.วธ.บันทึกเทปคําปราศรัยเนื่องในวันอนุรักษ์มรดกไทยพุทธศักราช ๒๕๖๔
รมว.วธ.บันทึกเทปคําปราศรัยเนื่องในวันอนุรักษ์มรดกไทยพุทธศักราช ๒๕๖๔
วันที่ ๒๔ มีนาคม ๒๕๖๔ เวลา ๑๕.๐๐ น. พลเอก ประยุทธ์ จันทร์โอชา นายกรัฐมนตรี มอบหมายให้ นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปคําปราศรัยเนื่องในวันอนุรักษ์มรดกไทยพุทธศักราช ๒๕๖๔ โดยมี นายประทีป เพ็งตะโก อธิบดีกรมศิลปากร เจ้าหน้าที่ที่เกี่ยวข้อง ร่วมสนับสนุนข้อมูล ณ สตูดิโอ ๑ สถานีโทรทัศน์ช่อง ๙ MCOT HD กรุงเทพฯ
รัฐบาลไทย-ข่าวทำเนียบรัฐบาล-ด่วน! กรมการจัดหางานรับสมัครคนหางานวุฒิ ม.3 ขึ้นไป ทำงานไต้หวัน 40 อัตรา รายได้ 26,400 บาทต่อเดือน
วันอาทิตย์ที่ 21 มีนาคม 2564
ด่วน! กรมการจัดหางานรับสมัครคนหางานวุฒิ ม.3 ขึ้นไป ทํางานไต้หวัน 40 อัตรา รายได้ 26,400 บาทต่อเดือน
กรมการจัดหางาน กระทรวงแรงงาน รับสมัครคนหางานเพื่อไปทํางานประเทศไต้หวัน ตําแหน่ง พนักงานผลิตแผงวงจรไฟฟ้า (PCB) จํานวน 40 อัตรา รายได้กว่า 26,400 บาทต่อเดือนระยะเวลาการจ้าง 3 ปี สมัครฟรี ตั้งแต่วันที่ 22 - 26 มีนาคม 2564
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางานเปิดรับสมัครคนหางานเพื่อไปทํางานที่ไต้หวันกับบริษัท TRIPOD TECHNOLOGY CORP. ซึ่งประกอบกิจการผลิตแผงวงจรไฟฟ้า ตําแหน่ง พนักงานผลิตแผงวงจรไฟฟ้า (PCB) จํานวน 40 อัตรา แบ่งเป็นเพศชาย 14 อัตรา และ เพศหญิง 26 อัตรา เงินเดือน 24,000 เหรียญไต้หวัน หรือประมาณ 26,440 บาท (อัตราแลกเปลี่ยน ณ วันที่ 9 มีนาคม 2564 : 1 เหรียญไต้หวัน = 1.1017 บาท) มีระยะเวลาจ้างงาน 3 ปี คุณสมบัติ เพศชาย อายุ 20 – 40 ปี ส่วนสูง 160 – 175 เซนติเมตร เพศหญิง อายุ 20 – 35 ปี ส่วนสูง 150 – 165 เซนติเมตร จบการศึกษาระดับมัธยมศึกษาตอนต้น (ม.3) ขึ้นไป สายตาอยู่ในระดับปกติ 1.0 และไม่บอดสี หูการได้ยินอยู่ในระดับปกติ 0 – 25 เดซิเบล ไม่แพ้กลิ่นหรือน้ํายาเคมี หากมีประสบการณ์ทํางานแผงวงจรไฟฟ้า (PCB) จะได้รับการพิจารณาเป็นพิเศษ
“การรับสมัครคนหางานเป็นการดําเนินการเพื่อจัดส่งคนหางานไปทํางานต่างประเทศโดยวิธีรัฐจัดส่ง คนหางานจะไม่เสียค่าสมัครหรือค่าบริการใด ๆ ทั้งสิ้น โดยผู้ที่ได้รับการคัดเลือกให้ไปทํางานจะต้องจ่ายค่าใช้จ่ายเท่าที่จําเป็น ได้แก่ ค่ารูปถ่าย ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสมรรถภาพการได้ยิน ค่าตรวจสอบประวัติอาชญากรรม ค่าวีซ่า ค่าตรวจโรคติดเชื้อไวรัสโคโรนา 2019 ค่าประกันสุขภาพไวรัสโคโรนา 2019 ค่าสมาชิกกองทุนเพื่อช่วยเหลือคนหางานไปทํางานในต่างประเทศ รวมทั้งสิ้นประมาณ 18,000 บาท และสําหรับผู้ที่ได้รับคัดเลือกและเข้าทํางานในประเทศไต้หวัน ทางบริษัทจะเป็นผู้รับผิดชอบค่าใช้จ่ายในการตรวจสมรรถภาพการได้ยินในประเทศไทย จํานวน 600 เหรียญไต้หวัน โดยเก็บใบเสร็จเป็นหลักฐานยื่นแก่นายจ้าง ค่ากักตัว 14 วันในไต้หวัน ค่าบริการดูแลรายเดือนที่ต้องจ่ายให้แก่บริษัทจัดหางานไต้หวัน และค่าโดยสารเครื่องบินกลับประเทศไทยเมื่อทํางานครบสัญญาจ้าง ในส่วนของคนหางานจะต้องเตรียมค่าโดยสารเครื่องบินเที่ยวไป รวมทั้งค่าใช้จ่ายในไต้หวัน ได้แก่ ค่าอาหารและที่พัก จํานวน 2,500 เหรียญไต้หวันต่อเดือน ค่าตรวจสุขภาพ ค่าใบถิ่นที่อยู่ ค่าเบี้ยประกันภัยแรงงาน และค่าเบี้ยประกันสุขภาพ” อธิบดีกรมการจัดหางาน กล่าว
ผู้สนใจสามารถยื่นใบสมัครพร้อมเอกสารหลักฐานที่ใช้ประกอบในการสมัคร ได้แก่ 1.ใบสมัครตามแบบฟอร์มที่กรอกข้อมูลเรียบร้อยแล้ว โดยสามารถดาวน์โหลดแบบฟอร์มใบสมัครได้ทางเว็บไซต์ www.doe.go.th/overseas 2.รูปถ่ายสีขนาด 2 นิ้ว 3.สําเนาบัตรประจําตัวประชาชน 4.สําเนาวุฒิการศึกษาล่าสุด 5.สําเนาหลักฐานการพ้นภาระการรับราชการทหาร พร้อมลงลายมือชื่อรับรองสําเนาถูกต้องในเอกสารทุกฉบับ นําส่งทางไปรษณีย์ลงทะเบียนด่วนพิเศษ (EMS) หรือบริการรับส่งพัสดุของบริษัทเอกชน ระหว่างวันที่ 22 – 26 มีนาคม 2564 โดยระบุชื่อที่อยู่ผู้รับ กองบริหารแรงงานไทยไปต่างประเทศ ฝ่ายจัดส่งไปทํางานไต้หวันและประเทศอื่น ๆ ชั้น 10 อาคารสํานักงานประกันสังคมกรุงเทพมหานครพื้นที่ 3 ถนนมิตรไมตรี แขวงดินแดง เขตดินแดง กรุงเทพฯ 10400 โทร 02-245-1034 วงเล็บมุมซองด้านล่างซ้ายมือ (สมัครงานไต้หวัน TRIPOD) สอบถามรายละเอียดเพิ่มเติมได้ที่ โทร.0-2245-1034 สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-“รมว.วราวุธ ” ส่งมอบน้ำบาดาลเพื่อการเกษตรแปลงใหญ่  พลิก 728 ไร่ แก้ภัยแล้ง - เกษตรกรยโสธร ยิ้มลั่นทุ่ง ชูสร้างเงินจากแตงโมอินทรีย์รูปหัวใจ
วันศุกร์ที่ 19 มีนาคม 2564
“รมว.วราวุธ ” ส่งมอบน้ําบาดาลเพื่อการเกษตรแปลงใหญ่  พลิก 728 ไร่ แก้ภัยแล้ง - เกษตรกรยโสธร ยิ้มลั่นทุ่ง ชูสร้างเงินจากแตงโมอินทรีย์รูปหัวใจ
“รมว.วราวุธ ” ส่งมอบน้ําบาดาลเพื่อการเกษตรแปลงใหญ่  พลิก 728 ไร่ แก้ภัยแล้ง - เกษตรกรยโสธร ยิ้มลั่นทุ่ง ชูสร้างเงินจากแตงโมอินทรีย์รูปหัวใจ
“รมว.วราวุธ ” ส่งมอบน้ําบาดาลเพื่อการเกษตรแปลงใหญ่ พลิก 728 ไร่ แก้ภัยแล้ง - เกษตรกรยโสธร ยิ้มลั่นทุ่ง ชูสร้างเงินจากแตงโมอินทรีย์รูปหัวใจ
วันนี้ (19 มี.ค. 64) เวลา 16.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่บ้านดู่ทุ่ง หมู่ที่ 10 ตําบลดู่ทุ่ง อําเภอเมือง จังหวัดยโสธร ส่งมอบโครงการพัฒนาน้ําบาดาลเพื่อการเกษตรแปลงใหญ่ และเปิดน้ําบาดาลเข้าระบบแปลงเกษตร รวมถึงพบปะพูดคุยกับประชาชนที่มาร่วมงาน พร้อมเยี่ยมชมการปลูกแตงโมอินทรีย์รูปหัวใจของเกษตรกรที่ใช้น้ําบาดาลจากโครงการฯ เป็นแหล่งน้ําต้นทุนสําหรับการให้น้ําด้วยระบบน้ําหยดในโรงเรือน และจําหน่ายได้ถึงลูกละ 1,000 บาท โดยมี นายชลธี ยังตรง ผู้ว่าราชการจังหวัดยโสธร ให้การต้อนรับ
นายวราวุธ ศิลปอาชา กล่าวว่า วันนี้ได้มีโอกาสมาส่งมอบโครงการพัฒนาน้ําบาดาลเพื่อการเกษตรแปลงใหญ่บ้านดู่ทุ่ง ซึ่งเป็น 1 ใน 6 พื้นที่นําร่องที่ดําเนินการในปีงบประมาณ 2563 ที่จะช่วยแก้ปัญหาภัยแล้งซ้ําซากให้กับพี่น้องประชาชน ทําให้มีน้ําใช้เพิ่มปีละเกือบ 200,000 ลูกบาศก์เมตร พื้นที่รับประโยชน์กว่า 728 ไร่ ในการนําไปอุปโภคบริโภค และทําการเกษตรน้ําน้อย โดยขอฝากไว้ว่า เมื่อนําน้ําใต้ดินมาใช้แล้ว ขอให้ใช้อย่างประหยัดและรู้คุณค่า และช่วยธรรมชาติเติมน้ํากลับไปเก็บไว้ใต้ดิน เพื่อนํามาใช้ในยามแล้งต่อไปด้วย
โครงการพัฒนาน้ําบาดาลเพื่อการเกษตรแปลงใหญ่บ้านดู่ทุ่ง ประกอบด้วย บ่อน้ําบาดาล ขนาด 6 นิ้ว จํานวน 4 บ่อ และระบบเครื่องสูบน้ําระยะไกลแบบผิวดิน ขนาด 5.5 แรงม้า มีเครื่องกําเนิดกระแสไฟฟ้าขนาด 8,000 วัตต์ หอถังเหล็กเก็บน้ํา ความสูง 9 เมตร ขนาดความจุ 100 ลูกบาศก์เมตร (100,000 ลิตร) จํานวน 3 ชุด และมีระบบท่อกระจายน้ําระยะทางรวม 6,500 เมตร ครอบคลุมพื้นที่ของกลุ่มเกษตรกรที่ได้รับประโยชน์ 92 ราย พื้นที่ที่ได้รับประโยชน์ไม่น้อยกว่า 728 ไร่ สามารถผลิตน้ําสําหรับใช้ในการเกษตรได้ไม่น้อยกว่า 197,640 ลูกบาศก์เมตรต่อปี
ผลผลิตส่วนใหญ่ในพื้นที่เป็นข้าวอินทรีย์ และเมล็ดพันธุ์ข้าวอินทรีย์ภายใต้แบรนด์ ข้าวสาร “ฮักแพง แบ่งปัน” ถั่วลิสง “ปันฮัก” ข้าวผงพร้อมชง/น้ําข้าวกล้องงอก “เสี่ยวฮัก” และแตงโมรูปหัวใจ ผลจากโครงการช่วยให้การผลิตมีประสิทธิภาพเพิ่มขึ้น มีผลผลิตที่มากขึ้น คุณภาพตรงกับความต้องการของตลาด ถือว่าเป็นการใช้ประโยชน์น้ําบาดาลอย่างคุ้มค่า สร้างรายได้ สร้างความสุข ตรงตามวัตถุประสงค์โครงการ
รัฐบาลไทย-ข่าวทำเนียบรัฐบาล-นายกรัฐมนตรีเผย ยังไม่พบผู้มีอาการข้างเคียงรุนแรงจากการฉีดวัคซีน มอบ กต. หารือ “พาสปอร์ตวัคซีน” เพื่อการเดินทางระหว่างประเทศ
วันพุธที่ 3 มีนาคม 2564
นายกรัฐมนตรีเผย ยังไม่พบผู้มีอาการข้างเคียงรุนแรงจากการฉีดวัคซีน มอบ กต. หารือ “พาสปอร์ตวัคซีน” เพื่อการเดินทางระหว่างประเทศ
นายกรัฐมนตรีเผย ยังไม่พบผู้มีอาการข้างเคียงรุนแรงจากการฉีดวัคซีน มอบกระทรวงการต่างประเทศ หารือ “พาสปอร์ตวัคซีน” เพื่อการเดินทางระหว่างประเทศ
วันนี้ (3 มีนาคม 2564) เวลา 10.30 น. ณ บริเวณทางเชื่อมตึกภักดีบดินทร์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังพิธีลงนามบันทึกข้อตกลงความร่วมมือโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือนระหว่าง 12 กระทรวง 1 หน่วยงาน บูรณาการร่วมกันของกระทรวงต่าง ๆ เพื่อดูแลประชาชนกลุ่มเปราะบาง ซึ่งเป็นภารกิจของรัฐบาลที่จะต้องดูแลผู้มีรายได้น้อย ผู้พิการ ผู้สูงอายุ ยืนยันรัฐบาลไม่เคยทอดทิ้ง ทั้งนี้ประชาชนทุกคนรักษาสิทธิที่ตนเองได้รับ อาทิ บัตรสวัสดิการแห่งรัฐ บัตรผู้พิการเพื่อรับเบี้ยผู้พิการ รวมทั้งการเข้าถึงมาตรการของรัฐ รัฐบาลมีแผนการดําเนินงานสอดคล้องกับงบประมาณ รวมทั้งการส่งเสริมการสร้างอาชีพ เศรษฐกิจแบบใหม่ อุตสาหกรรมแบบใหม่ที่ไม่ทําลายสิ่งแวดล้อม การดูแลผู้ประกอบการ SMEs เพื่อเข้าถึงแหล่งเงินทุนของรัฐอย่างถูกต้องตามกฎหมาย
นายกรัฐมนตรียังกล่าวถึงการผ่อนคลายมาตรการในช่วงวันหยุดเทศกาลสงกรานต์ว่า อยู่ระหว่างการหารือเพื่อป้องกันไม่ให้มีการแพร่ระบาดซ้ํา ที่ผ่านได้อนุญาตให้มีการเดินทางข้ามจังหวัดเพื่อท่องเที่ยว ซึ่งขอให้ประชาชนปฏิบัติตามมาตรการดูแลตนเอง สวมใส่หน้ากากอนามัย เว้นระยะห่าง และเรียนรู้ที่จะอยู่กับโควิด-19
นายกรัฐมนตรีกล่าวยินดีที่มีการฉีดวัคซีนภายในประเทศไทยแล้ว ซึ่งจากการติดตามยังไม่มีพบผู้มีอาการข้างเคียงจากการฉีดวัคซีน รัฐบาลยืนยันว่า ซึ่งขณะนี้เป็นการใช้วัคซีนโควิด-19 ในสถานการณ์ทางการแพทย์ฉุกเฉิน การกระจายวัคซีนโควิด-19 ต้องทั่วถึงและเป็นธรรม โดยเฉพาะกลุ่มเจ้าหน้าที่ที่ปฏิบัติงานและมีความเสี่ยงสูง อาทิ บุคลากรทางการแพทย์ เจ้าหน้าที่ตามด่านตรวจคัดกรอง รวมถึงอาสาสมัครสาธารณสุขประจําหมู่บ้าน (อสม.) และจะมีการจัดหาวัคซีนโควิด-19 เพิ่มเติมอย่างต่อเนื่องเพื่อให้ครอบคลุมในจังหวัดที่เป็นพื้นที่ท่องเที่ยวด้วย เมื่อสถานการณ์คลี่คลาย ควบคุมการแพร่ระบาดได้ จํานวนผู้ติดเชื้อลดลง ก็จะเปิดให้ภาคเอกชนนําเข้าวัคซีนโควิด-19 ได้เพื่อใช้ในสถานการณ์ปกติ อย่างไรก็ตามต้องผ่านการรับรองประสิทธิภาพโดยสํานักงานคณะกรรมการอาหารและยาด้วย ทั้งนี้ ยังมอบหมายให้กระทรวงการต่างประเทศ พิจารณา“พาสปอร์ตวัคซีน” เพื่อให้มีเดินทางระหว่างประเทศที่มีการฉีดวัคซีนโควิด-19 แล้ว
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กองทัพบก แจงยืนยัน ไม่มีนโยบายดำเนินโครงการฯ เชิงพาณิชย์ แต่มุ่งหวังให้เกิดประโยชน์ต่อส่วนรวม และเป็นส่วนหนึ่งในการสร้างความมั่นคงด้านพลังงาน บนพื้นฐานของความถูกต้องตามกฎหมาย
วันจันทร์ที่ 15 มีนาคม 2564
กองทัพบก แจงยืนยัน ไม่มีนโยบายดําเนินโครงการฯ เชิงพาณิชย์ แต่มุ่งหวังให้เกิดประโยชน์ต่อส่วนรวม และเป็นส่วนหนึ่งในการสร้างความมั่นคงด้านพลังงาน บนพื้นฐานของความถูกต้องตามกฎหมาย
พันเอกหญิงศิริจันทร์ งาทอง รองโฆษก ทบ.  ชี้แจงยืนยัน ทบ.ไม่มีนโยบายดําเนินโครงการฯ เชิงพาณิชย์ แต่มุ่งหวังให้เกิดประโยชน์ต่อส่วนรวม และเป็นส่วนหนึ่งในการสร้างความมั่นคงด้านพลังงาน บนพื้นฐานของความถูกต้องตามกฎหมาย
เมื่อวันที่ 12 มีนาคม 2564 พันเอกหญิงศิริจันทร์ งาทอง รองโฆษก ทบ. ชี้แจงกรณีที่มีการวิจารณ์เกี่ยวกับโครงงานผลิตไฟฟ้าจากโซลาร์เซลล์ ของกองทัพบก มิใช่ภารกิจของกองทัพบก และดําเนินการผิดกฎหมาย ไม่ได้ผ่านความเห็นชอบของคณะกรรมการกํากับกิจการพลังงาน และไม่สอดคล้องตามแผนพัฒนากําลังผลิตไฟฟ้าของประเทศ (PDP) ว่า กองทัพบก (ทบ.) ลงนามในบันทึกข้อตกลงความร่วมมือกับการไฟฟ้าฝ่ายผลิตแห่งประเทศไทย ศึกษาความเป็นไปได้ในการดําเนิน “โครงการพัฒนาโรงไฟฟ้าพลังงานทางเลือก” ตามแนวความคิดจัดตั้งโรงไฟฟ้าพลังงานทางเลือกด้วยแสงอาทิตย์ (โซล่าฟาร์ม ) โดยใช้พื้นที่ราชพัสดุที่อยู่ในการดูแลของ ทบ. ผลิตกระแสไฟฟ้าจากพลังงานสะอาด ซึ่งขณะนี้อยู่ในขั้นรวบรวมข้อมูลศึกษาความเป็นไปได้ด้านพื้นที่ กรอบระยะเวลา 2 ปี หากผลการศึกษาฯ ออกมาในรูปแบบใด ก็จะร่วมกันพิจารณาดําเนินการต่อไป และหากโครงการฯ มีความเป็นไปได้ ทบ.จะส่งมอบพื้นที่ราชพัสดุฯ ให้กับกรมธนารักษ์ เพื่อให้ กฟผ.ขอเช่าพื้นที่กับกรมธนารักษ์ตามกฎหมายที่เกี่ยวข้องต่อไป ยืนยัน ทบ.ไม่มีนโยบายดําเนินโครงการฯ ในเชิงพาณิชย์ แต่มุ่งหวังเพื่อต้องการให้เกิดประโยชน์ต่อส่วนรวมและเป็นส่วนหนึ่งในการสร้างความมั่นคงด้านพลังงาน บนพื้นฐานของความถูกต้องตามกฎหมาย
นอกจากนี้ กระทรวงพลังงาน ชี้แจงเพิ่มเติมว่า โครงการดังกล่าว เป็นโครงการที่ ทบ. และ กฟผ. ได้มีการทํา MOU เพื่อศึกษาความเป็นไปได้ของโครงการและผลกระทบต่างๆ รอบด้าน ซึ่งการศึกษายังไม่แล้วเสร็จ อีกทั้งการก่อสร้างโรงไฟฟ้าหรือการผลิตไฟฟ้าในรูปแบบใดๆ ที่จะมีการขายเข้าระบบไฟฟ้านั้น จําเป็นจะต้องถูกบรรจุอยู่ในแผนพัฒนากําลังผลิตไฟฟ้าของประเทศไทย (PDP) ซึ่งเมื่อผ่านขั้นตอนการร่างแผน PDP แล้ว จะต้องมีการดําเนินการรับฟังความเห็นจากผู้มีส่วนได้ ส่วนเสีย รวมถึงต้องผ่านการพิจารณาให้ความเห็นจาก สศช. กกพ. กพช. และ ครม. พิจารณาให้ความเห็นชอบตามลําดับ
--------------------
รัฐบาลไทย-ข่าวทำเนียบรัฐบาล-ก.อุตฯ เปิดตัวโครงการจิตอาสารักษ์แม่น้ำปี 64
วันศุกร์ที่ 12 มีนาคม 2564
ก.อุตฯ เปิดตัวโครงการจิตอาสารักษ์แม่น้ําปี 64
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธาน เปิดตัวโครงการจิตอาสารักษ์แม่น้ําโฉมใหม่พัฒนา “คลองสวยน้ําใส    ชวน 1 ชุมชนใช้ถังดักไขมัน” ณ ชุมชนคลองคอต่อ จังหวัดสมุทรปราการ
จ.สมุทรปราการ : วันนี้ (12 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน เปิดตัวโครงการจิตอาสารักษ์แม่น้ําโฉมใหม่พัฒนา “คลองสวยน้ําใส  ชวน 1 ชุมชนใช้ถังดักไขมัน” ณ ชุมชนคลองคอต่อ จังหวัดสมุทรปราการ ตั้งเป้าพัฒนาเป็นชุมชนต้นแบบจัดการขยะอินทรีย์และขยะพลาสติก ปูทางสู่ “BCG บางปูโมเดล” เตรียมขยายผลเพิ่มในเฟสต่อไป โดยมี นางวรวรรณ ชิตอรุณ รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายเอกภัทร วังสุวรรณ เลขาธิการคณะกรรมการอ้อยและน้ําตาลทราย ผู้บริหาร ข้าราชการกระทรวงอุตสาหกรรมและประชาชนในพื้นที่เข้าร่วม
รัฐบาลไทย-ข่าวทำเนียบรัฐบาล-โครงการล้านละร้อย
วันเสาร์ที่ 13 มีนาคม 2564
โครงการล้านละร้อย
รมช.ประภัตร นําทีมชี้แจงโครงการล้านละร้อย มอบกรมปศุสัตว์ผลิตอาหารเพื่อสนับสนุนการเลี้ยงโค พร้อมนําบริษัทเข้ารับซื้อโคทั้งหมดจากเกษตรกรในพื้นที่ เพื่อส่งไปยังประเทศลาวและจีนต่อไป
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์ลงพื้นที่ตรวจราชการในพื้นที่ม.12ต.หนองปลิงอ.เลาขวัญจ.กาญจนบุรีซึ่งอ.เลาขวัญนี้มีสภาพพื้นที่แห้งแล้งการประกอบอาชีพด้านการเกษตรจึงไม่ค่อยได้ผลอาชีพปศุสัตว์เช่นการเลี้ยงโค-กระบือจึงเป็นทางเลือกของเกษตรกรในพื้นที่ซึ่งปัจจุบันมีจํานวนประชากรโคเนื้อในพื้นที่จํานวน72,084ตัวมีเกษตรกรผู้เลี้ยงจํานวน2,275รายโดยอําเภอได้สนับสนุนโครงการต่างๆให้กับเกษตรกรในพื้นที่เช่นโครงการฟาร์มโคเนื้อสร้างอาชีพระยะที่2โครงการปรับเปลี่ยนพื้นที่ทํานาไม่เหมาะสมเพื่อส่งเสริมการเลี้ยงโคเนื้อกลุ่มเกษตรกรผู้ปลูกพืชอาหารสัตว์และกลุ่มเกษตรกรผู้เลี้ยงโคขุนเป็นต้น
สําหรับการลงพื้นที่ในวันนี้รัฐมนตรีช่วยว่าการกระทรวงเกษตรและสหกรณ์ได้นําผู้แทนจากกรมปศุสัตว์และธนาคารเพื่อการเกษตรและสหกรณ์การเกษตร(ธ.ก.ส.)มาชี้แจงแนวทางการรับซื้อโคเนื้อในโครงการสนับสนุนสินเชื่อส่งเสริมการเลี้ยงสัตว์และกิจการที่เกี่ยวเนื่องในอัตราดอกเบี้ยเพียงร้อยละ0.01ต่อปีหรือล้านละร้อย(สินเชื่อธุรกิจชุมชนสร้างไทย)
นายประภัตรกล่าวว่าในวันนี้กระทรวงเกษตรและสหกรณ์พร้อมด้วยกระทรวงทรัพยากรธรรมชาติและสิ่งแวดล้อมมาร่วมกันแก้ไขปัญหาความแห้งแล้งในเขตอ.เลาขวัญซึ่งเป็นที่ดอนที่น้ําไม่สามารถส่งมาได้วันนี้จึงมาส่งเสริมตามนโยบายของนายกรัฐมนตรีที่ต้องการส่งเสริมอาชีพและรายได้ให้กับเกษตรกรในขณะที่ฝนทิ้งช่วงหน้าแล้งและช่วงโควิด-19จึงได้สนับสนุนโครงการสนับสนุนสินเชื่อส่งเสริมการเลี้ยงสัตว์และกิจการที่เกี่ยวเนื่องในอัตราดอกเบี้ยเพียงร้อยละ0.01ต่อปีหรือล้านละร้อยแต่ต้องเป็นวิสาหกิจชุมชนและต้องมีตลาดรองรับโดยไม่ต้องมีหลักทรัพย์ค้ําประกัน
และสําหรับในพื้นที่นี้มีความเหมาะสมในการเลี้ยงปศุสัตว์ทั้งการเลี้ยงโคแพะแกะเป็นต้นโดยในพื้นที่นี้มีการเลี้ยงโคถึงจํานวน72,084ตัวจึงมอบหมายให้กรมปศุสัตว์ผลิตอาหารโคในราคาถูกเพื่อช่วยพี่น้องเกษตรกรที่ไม่มีน้ําซึ่งจะไปผลิตที่จังหวัดสุพรรณบุรีและนํามาส่งให้เนื่องจากมีระยะทางห่างกันไม่เกิน60กิโลเมตรในราคาต้นทุนไม่เกิน5บาทซึ่งจะทําให้พี่น้องเกษตรกรสามารถขายได้อย่างมีกําไรและหลังจากนี้จะมีบริษัทเข้ามารับซื้อโคทั้งหมดเพื่อจะส่งไปประเทศลาวและจีนซึ่งคาดว่าจะทําให้ราคาโคขยับสูงขึ้นต่อไปนอกจากนี้ยังได้มาช่วยเจาะบ่อบาดาลให้กับพี่น้องเกษตรกรที่นี่ด้วยโดยส่วนหนึ่งจะใช้รถของประชาชนร่วมกับองค์การบริหารส่วนตําบลอย่างไรก็ตามสิ่งสําคัญที่สุดคือจะทําอย่างไรให้มีน้ํามีอาหารสัตว์และการปล่อยอนุมัติสินเชื่อของธ.ก.ส.ให้เกิดขึ้นได้จริง
รัฐบาลไทย-ข่าวทำเนียบรัฐบาล-“อิทธิพล” รักษาการดีอีเอส นั่งประธานคณะกรรมการเสนอแนะนโยบายฯ ขับเคลื่อนเศรษฐกิจดิจิทัลนัดแรก
วันจันทร์ที่ 15 มีนาคม 2564
“อิทธิพล” รักษาการดีอีเอส นั่งประธานคณะกรรมการเสนอแนะนโยบายฯ ขับเคลื่อนเศรษฐกิจดิจิทัลนัดแรก
“อิทธิพล” รักษาการดีอีเอส นั่งประธานคณะกรรมการเสนอแนะนโยบายฯ ขับเคลื่อนเศรษฐกิจดิจิทัลนัดแรก
เมื่อวันที่ 15 มีนาคม 2564 นายอิทธิพล คุณปลื้ม รัฐมนตรีว่าการกระทรวงวัฒนธรรม และรักษาการรัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการเสนอแนะนโยบายและกําหนดมาตรการทางเศรษฐกิจ สังคม และกฎหมายสําหรับขับเคลื่อนเศรษฐกิจดิจิทัลและสร้างความเป็นธรรมให้แก่ผู้ให้บริการทางอิเล็กทรอนิกส์ ครั้งที่ 3/2564 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคมในฐานะประธานคณะอนุกรรมการเพิ่มขีดความสามารถในการแข่งขันให้แก่ผู้บริการทางอิเล็กทรอนิกส์ พร้อมด้วยผู้แทนจากคณะอนุกรรมการสร้างความเป็นธรรมให้แก่ผู้ให้บริการทางอิเล็กทรอนิกส์ ร่วมประชุมพร้อมรายงานความคืบหน้าผลการดําเนินงานของ 2 คณะอนุกรรมการฯข้างต้นให้ที่ประชุมพิจารณา ณ ห้องประชุม MDES 1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
*******************
รัฐบาลไทย-ข่าวทำเนียบรัฐบาล-นวัตกรรม กฝผ. สู้ภัย โควิด-19
วันพฤหัสบดีที่ 11 มีนาคม 2564
นวัตกรรม กฝผ. สู้ภัย โควิด-19
9 มิถุนายน 2563
นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน และผู้บริหารการไฟฟ้าฝ่ายผลิตแห่งประเทศไทย ( กฟผ.) จัดแสดง “นวัตกรรม กฟผ. สู้ภัย โควิด-19” พร้อมมอบ 6 นวัตกรรมทางการแพทย์ เพื่อช่วยป้องกันและลดความเสี่ยงให้กับบุคลากรทางการแพทย์ในช่วงการแพร่ระบาดของเชื้อไวรัสโควิด-19 ได้แก่ ฉากกั้นอะคริลิคป้องกันเชื้อ ตู้เก็บสิ่งส่งตรวจระบบความดันลบ ตู้เก็บสิ่งส่งตรวจระบบความดันบวก เตียงเคลื่อนย้ายผู้ป่วยระบบความดันลบ (Isolate chamber) หน้ากากความดันบวกชนิดพกพา (Mobile PAPR Protective Mask) และเสากดแอลกอฮอล์เจลแบบเท้าเหยียบ เพื่อส่งมอบแก่โรงพยาบาลต่าง ๆ ทั่วประเทศ โดยนายกรัฐมนตรี กล่าวชื่นชมนวัตกรรมไทย ที่มีส่วนช่วยสนับสนุนการทํางานของบุคลากรทางการแพทย์และยังเป็นประโยชน์ด้านวิจัยและการพัฒนาของไทยในระยะยาวด้วย
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์หมอกควันภาคเหนือ กำชับเจ้าหน้าที่ให้ความช่วยเหลือเร่งด่วน พร้อมปฏิบัติหน้าที่ด้วยความระมัดระวัง เล็งหารือประเทศเพื่อนบ้านอย่างต่อเนื่อง
วันเสาร์ที่ 13 มีนาคม 2564
นายกฯ ห่วงใยสถานการณ์หมอกควันภาคเหนือ กําชับเจ้าหน้าที่ให้ความช่วยเหลือเร่งด่วน พร้อมปฏิบัติหน้าที่ด้วยความระมัดระวัง เล็งหารือประเทศเพื่อนบ้านอย่างต่อเนื่อง
นายกฯ ห่วงใยสถานการณ์หมอกควันภาคเหนือ กําชับเจ้าหน้าที่ให้ความช่วยเหลือเร่งด่วน พร้อมปฏิบัติหน้าที่ด้วยความระมัดระวัง เล็งหารือประเทศเพื่อนบ้านอย่างต่อเนื่อง
นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์หมอกควันภาคเหนือด้วยความห่วงใย พร้อมสั่งการทุกหน่วยราชการทั้งทหาร พลเรือน องค์กรปกครองส่วนท้องถิ่น เร่งบูรณาการความช่วยเหลือประชาชนที่ได้รับผลกระทบเร่งด่วน สถานการณ์หมอกควันเป็นปัญหาที่เกิดขึ้นเป็นประจําทุกปีในช่วงสภาพอากาศที่แห้งแล้งรวมทั้งอิทธิพลจากกระแสลมประจําฤดูกาล แต่รัฐบาลไม่นิ่งนอนใจได้หารือกับประเทศเพื่อนบ้านอย่างต่อเนื่อง แก้ลดจุดความร้อนที่เกิดขึ้นให้มากที่สุด กําชับเจ้าหน้าที่ปฏิบัติงานในพื้นที่ทํางานด้วยความระมัดระวัง ลดอุบัติเหตุหรืออันตรายที่จะเกิดต่อชีวิตและทรัพย์สิน รวมทั้งหน่วยราชการทุกพื้นที่ ต้องประชาสัมพันธ์ให้ประชาชนสามารถติดตามสถานการณ์รายวันได้ทุกช่องทาง
กระทรวงทรัพยากรธรรมชาติและสิ่งแวดล้อมได้จัดทําแผนงานป้องกันและแก้ไขปัญหา ฝุ่นละอองจากไฟป่าและการเผาในที่โล่งในพื้นที่ภาคเหนือ ปี 2564 เพื่อเป็นกรอบการดําเนินงานเฉพาะของพื้นที่ 17 จังหวัดภาคเหนือ เน้นการป้องกันไฟป่าและการเผาในที่โล่ง ลดปริมาณเชื้อเพลิงโดยการเก็บมาใช้ประโยชน์ เร่งรัดขับเคลื่อนโครงการปลูกป่าและป้องกันไฟป่า ผลักดันเครือข่ายภาคประชาชนและจิตอาสาพระราชทาน ลงพื้นที่เพื่อสร้างการรับรู้ให้กับชุมชน และจัดตั้งคณะกรรมการ/ศูนย์บัญชาการระดับจังหวัด เพื่อรับมือสถานการณ์ จัดชุดปฏิบัติการเข้าเผชิญเหตุและควบคุมสถานการณ์ ตลอด 24 ชั่วโมง รวมถึงการเจรจากับประเทศอาเซียนเพื่อลดมลพิษจากหมอกควันข้ามแดนอย่างยั่งยืน ซึ่งประเทศไทยขอหารือเมื่อวันที่ 8 ธันวาคม ที่ผ่านมาด้วย สําหรับมาตรการควบคุมการเผาในพื้นที่ปลูกอ้อยอย่างเข้มงวดนั้น สามารถลดการเผาในพื้นที่ปลูกอ้อยได้ร้อยละ 80 ในฤดูการผลิตปี 2563/2564 โดยกําหนดให้โรงงานน้ําตาลรับซื้ออ้อยไฟไหม้เข้าหีบได้ไม่เกินร้อยละ 20 ต่อวัน และจะลดลงให้เหลือร้อยละ 0-0.5 ต่อวัน ในปีถัดไป เพื่อให้อ้อยไฟไหม้หมดไปอย่างเด็ดขาดและยั่งยืน รวมทั้งจัดทําฐานข้อมูลการเผาในพื้นที่เกษตรกรรม แผนที่พื้นที่แปลงเกษตรที่มีการ “เผาซ้ําซาก” โดยระบุพิกัดที่ชัดเจน เพื่อใช้ในการกํากับติดตาม และการสื่อสารทําความเข้าใจให้ตรงกลุ่มเป้าหมาย
โฆษกประจําสํานักนายกรัฐมนตรีกล่าวว่า ภาครัฐได้ดําเนินการตามมาตรการบรรเทาปัญหาหมอกควันและฝุ่นละอองขนาดเล็กอย่างต่อเนื่อง ทั้งการบริหารจัดการจุดความร้อนในพื้นที่ ทําแนวกันไฟ เพิ่มความชื้นในพื้นที่ด้วยฝายชะลอ ส่งเสริมการใช้วัสดุเหลือใช้ทางการเกษตรแทนการเผา รณรงค์ให้ประชาชนตระหนักถึงปัญหาสุขภาพจากหมอกควันและฝุ่นละอองขนาดเล็ก เพื่อเป็นการแก้ปัญหาอย่างยั่งยืน ซึ่งหลายจังหวัดในขณะนี้ได้ออกประกาศห้ามเผาโดยเด็ดขาดจนถึงวันที่ 30 เมษายน 2564 ด้วยแล้ว ทั้งนี้ นายกรัฐมนตรียังฝากถึงประชาชนที่อยู่ในพื้นที่ที่ได้รับผลกระทบขอให้งดกิจกรรมกลางแจ้ง ใส่อุปกรณ์ป้องกัน สวมหน้ากากอนามัย สําหรับผู้ที่ต้องดูแลสุขภาพเป็นพิเศษ ผู้สูงอายุ ผู้ป่วย เด็กเล็ก ขอให้หลีกเหลี่ยงการทํากิจกรรมกลางแจ้งและสวมหน้ากากอนามัย รวมทั้งปฏิบัติตามคําแนะนําของแพทย์หรือส่วนราชการด้วย
......................
รัฐบาลไทย-ข่าวทำเนียบรัฐบาล-ชาวสวนปลื้ม! ไทย - จีน ร่วมมือพัฒนาการเกษตร
วันอังคารที่ 9 มีนาคม 2564
ชาวสวนปลื้ม! ไทย - จีน ร่วมมือพัฒนาการเกษตร
...
จีนนับเป็นคู่ค้าที่สําคัญด้านการเกษตรของไทย โดยในปีที่ผ่านมา ไทยส่งออกผลไม้ไปจีน 1,624,000 ตัน มูลค่ารวม 102,800 ล้านบาท ทั้งที่อยู่ในสถานการณ์การแพร่ระบาดโรคโควิด-19 ซึ่งผลไม้ยอดนิยม 5 อันดับแรกที่ตลาดจีนถูกใจ ได้แก่
.
1. ทุเรียน 620,000 ตัน มูลค่า 66,000 ล้านบาท คิดเป็น 23% ของผลไม้ที่จีนนําเข้าทั้งหมด และเป็นประเทศเดียวในโลกที่จีนยอมให้นําเข้าผลทุเรียนสด
2. ลําไย 378,000 ตัน มูลค่า 14,400 ล้านบาท
3. มังคุด 287,000 ตัน มูลค่า 15,700 ล้านบาท
4. มะพร้าวอ่อน 270,000 ตัน มูลค่า 4,900 ล้านบาท
5.ขนุน 22,700 ตัน มูลค่า 400 ล้านบาท
.
ปริมาณการค้าที่มากมายนี้ เกิดจากความร่วมมือของทั้ง 2 ฝ่าย ซึ่งจะยังคงประสานความร่วมมือกันเหนียวแน่นมากขึ้นในปีนี้ เช่น มาตรการ “เกษตรผลิต พาณิชย์ตลาด” ผลักดันสินค้าเกษตรขายผ่านออนไลน์อย่าง อาลีบาบา ลาซาด้า ช็อปปี
.
นโยบาย “เกษตรปลอดภัย อาหารปลอดภัย”ออกระบบรับรองมาตรฐาน GAP GMP Organic Halal และ Q ช่วยสร้างความเชื่อมั่นแก่ผู้บริโภค
.
การอํานวยความสะดวกที่ด่านส่งออกทั้ง 4 ด่าน ได้แก่ ด่านโมฮ่าน ด่านโหยวอี้กวน ด่านตงชิง และด่านผิงเสียง รวมถึงการพัฒนาเส้นทางจนส่งทางรถไฟ เชื่อม ไทย - ลาว - จีน และ ไทย - เวียดนาม - จีน ร่วมกัน
.
นอกจากนี้ จีนยังพร้อมสนับสนุนการลงทุน โครงการนิคมอุตสาหกรรมเกษตรอาหาร ใน 8 กลุ่มจังหวัดของไทย ที่อยู่ระหว่างดําเนินการ ได้แก่ กลุ่มจังหวัดอีสานตอนบน กลุ่มจังหวัดอีสานตอนกลาง กลุ่มจังหวัดอีสานตอนล่าง กลุ่มจังหวัดภาคกลางตอนบน กลุ่มจังหวัดภาคตะวันออก (อีอีซี) กลุ่มจังหวัดภาคเหนือตอนบน(กลุ่มล้านนา) กลุ่มจังหวัดภาคใต้ตอนล่าง และกลุ่มจังหวัดภาคใต้ตอนกลาง
.
ขณะเดียวกัน ยังพร้อมสนับสนุนการพัฒนาเกษตรกรและผู้ประกอบการ เช่น ให้เกษตรกรไทยไปศึกษาดูงานเกษตรอัจฉริยะที่จีน และสัมมนาจับคู่ผู้ประกอบการ เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดัน "กัญชา" เป็น Product Champion สู่อุตสาหกรรมสุขภาพ
วันจันทร์ที่ 15 มีนาคม 2564
ดัน "กัญชา" เป็น Product Champion สู่อุตสาหกรรมสุขภาพ
...
“กัญชาที่ถูกกฎหมาย” ในตลาดโลกมีมูลค่า 17.5 พันล้านเหรียญสหรัฐ (5 แสนล้านบาท) จึงเป็นโอกาสสําคัญที่รัฐบาลจะเร่งผลักดัน “กัญชา” ให้เป็น Product Champion โดยมีเป้าหมายที่จะต่อยอดกัญชาใน 3 ด้าน คือ ยาแผนไทย ผลิตภัณฑ์สุขภาพ และการท่องเที่ยวเชิงสุขภาพ ตามแผนแม่บทแห่งชาติว่าด้วยการพัฒนาสมุนไพรไทย ฉบับที่ 1 (พ.ศ. 2560 - 2565)
.
ที่ผ่านมา ภาครัฐได้ออกประกาศ เรื่อง ระบุชื่อยาเสพติดให้โทษในประเภท 5 พ.ศ. 2563 สําหรับให้ขออนุญาตผลิต นําเข้า ส่งออก จําหน่าย หรือมีไว้ในครอบครองได้อย่างถูกกฎหมาย ซึ่งเป็นการปลดล็อกให้ทุกส่วนของกัญชาและกัญชงไม่เป็นยาเสพติด ยกเว้น ช่อดอก ใบที่ติดกับช่อดอก และเมล็ดกัญชา จึงเป็นโอกาสดีสําหรับประชาชนที่ต้องการดําเนินธุรกิจที่ใช้กัญชาและกัญชงเป็นส่วนผสม
.
สําหรับประชาชนที่สนใจการปลูกกัญชา (ประชาชนรวมกลุ่มเป็นวิสาหกิจชุมชน) สามารถดําเนินการตามขั้นตอนต่อไปนี้
- ผู้ขออนุญาต ต้องมีคุณสมบัติตามที่กฎหมายกําหนด เช่น สัญชาติไทย มีถิ่นที่อยู่ในประเทศไทย
- เตรียมสถานที่ปลูกให้เหมาะสม เช่น มีเลขที่ตั้งชัดเจน
- ยื่นคําขอพร้อมด้วยเอกสารตามที่กฎหมายกําหนด เช่น แผนการปลูก โดยยื่นคําที่สํานักงาน อย. กระทรวงสาธารณสุข
- เลขาธิการคณะกรรมการอาหารและยา พิจารณาอนุญาตให้ปลูกกัญชาโดยความเห็นชอบของกรรมการควบคุมยาเสพติดให้โทษ
.
สอบถามเพิ่มเติม สายด่วน อย.1556 กด 3 (เฉพาะวันและเวลาราชการ)
#ไทยคู่ฟ้า #รวมไทยสร้างชาติ #ร่วมต้านโควิด19
-------------------